Petlovac

: *Karta Hrvatske [https://www.auto-karta-hrvatske.com/petlovac/ > Petlovac (plan s ulicama i cestama)]*
: *Google maps [https://www.google.com/maps/place/Petlovac/@45.7664219,18.4895125,9068m/data=!3m2!1e3!4b1!4m5!3m4!1s0x475d2609cb0de871:0x264912066436c07e!8m2!3d45.7585163!4d18.5280731 > Petlovac (područje naselja)]


*'Petlovac** ([[Imena baranjskih naselja|narodski]] ''Sentivanj'', [[mađarski]] ''Baranyaszentistván'' [[međunarodni fonetski alfabet|[ˈbɒrɒɲɒsɛntiʃtvaːn]]]), naselje (selo) u [[Baranja|Baranji]], najveće u [[Općina Petlovac|Općini Petlovac]] i ujedno sjedište te općine u [[Osječko-baranjska županija|Osječko-baranjskoj županiji]] u [[Hrvatska|Hrvatskoj]].







= Geografski položaj =
Petlovac je smješten u sjeverozapadnom dijelu Baranje, u mikroregiji [[Baranjska nizina|Baranjske nizine]] Istočnohrvatske ravnice. Udaljen je 7,7&nbsp;km zapadno od [[Beli Manastir|Belog Manastira]], 39,7&nbsp;km od [[Osijek]]a (preko Bilja i Belog Manastira), 37,3 od Osijeka (preko Bilja i Bolmana), 17,3&nbsp;km od [[Belišće|Belišća]], 21,1&nbsp;km od [[Valpovo|Valpova]] i 10,9&nbsp;km od [[Beremend]]a u [[Mađarska|Mađarskoj]].

== Ceste ==
Nalazi se na križištu državne ceste [[D517]] ([[D7]] /[[Beli Manastir]]/ - [[Širine]] - Petlovac - [[Baranjsko Petrovo Selo]] - [[Belišće]] - D34 /[[Valpovo]]/) i županijske ceste Ž4034 ([[Luč]] - Petlovac /D517/). Kroz naselje državna cesta prolazi Ulicom Zvonka Brkića, Ulicom Rade Končara i Ulicom Josipa Kraša.

== Susjedna naselja ==
Područje naselja Petlovac ograničeno je sa zapada mađarskom granicom (odnosno s područjem mađarskog naselja [[Beremend]]), s jugozapada područjem naselja Baranjsko Petrovo Selo, s juga područjem naselja [[Bolman]], s istoka područjem naselja [[Sudaraž]] i Beli Manastir, sa sjeveroistoka područjem naselja [[Širine]] i sa sjevera područjem naselja Luč.

Područje naselja [[Zeleno Polje]] potpuno je okruženo područjem naselja Petlovac i nalazi se kao enklava u zapadnom dijelu područja naselja Petlovac.

== Prometne veze ==
Autobusnim vezama Petlovac je povezan je s Belim Manastirom i Osijekom. Nekada je bio stanica na željezničkoj pruzi Beli Manastir - Baranjsko Petrovo Selo, na kojoj je promet ukinut 31. VII. 1966. godine, a pruga je u potpunosti demontirana.

= Ime naselja =
Mađarsko ime ''Baranyaszentistván'' je [https://hjp.znanje.hr/index.php?show=search_by_id&id=eV9lWBg%3D&keyword=patrocinij patrocinij], dok se ime Petlovac povezuje s [https://www.enciklopedija.hr/clanak/apelativ apelativom] "[[pijetao]]" (odn. "petao"). Mađarsko ime može se prevesti kao "Baranjski Sveti Ištvan" (odn. "Baranjski Sveti Stjepan" ili "Baranjski Sveti Stevan"). Od mađarskog imena nastalo je narodsko ime ''Sentivanj'', koje se npr. upotrebljavalo u susjednom Bolmanu.

Ekavsko ime Petlovac naselje je dobilo poslije Prvog svjetskog rata. Stariji stanovnici Bolmana, koji su ijekavci, to su ime izgovarali ''Pijetlovac'', sve dok se nisu naviknuli na službeno ime.

== Mikrotoponimi ==
Na području bivše Jugoslavije, osim naselja Petlovac u Baranji, nema ni jednog drugog naselja s tim imenom, ni s varijantom Pijetlovac. Prema Rječniku JAZU postoji samo nekoliko mitrotoponima: Pijetlovac - brdo i zemljište u Slavoniji te Petlovac - tri potoka i zemljište u Srbiji.

== Spominjanje u rječnicima ==
Naselje Petlovac ne spominje se u [http://ihjj.hr/iz-povijesti/rjecnik-hrvatskoga-ili-srpskoga-jezika-tzv-akademijin-rjecnik/40/ Rječniku JAZU] (dok se susjedni Bolman spominje), a ni u [[Rečnik SANU|Rečniku SANU]] (navode se samo prezime Petlovac i pokrajinski naziv ''petlovac'' za biljku veprinu).

Petlovac se spominje u [[Hrvatski enciklopedijski rječnik|HER-u]] u ovom obliku
:**Pétlovac** ''m'' (G -ōvca) naselje (u blizini Belog Manastira), 1021 stan. // **pétlovačkī** ''prid.'' koji se odnosi na Petlovac

Ni jedan od rječnika ne navodi etnike ''Petlovčani(n)'', ''Petlovčanka'', a RJAZU i RSANU ni pridjev ''petlovački''.

== Petlovac u umjetnosti ==
Petlovac je imaginarno naselje u koje je smještena radnja TV-serije "[[Selo gori, a baba se češlja]]" režisera i glavnog glumca [[Radoš Bajić|Radoša Bajića]]. U seriji to se selo nalazi u Opštini [[Trstenik]], blizu Morave.

U stvarnosti kadrovi serije snimani su u selima [[Kukljin]] (naseljeno mjesto grada [[Kruševac|Kruševca]], pored Zapadne Morave), i [[Bogdanje]] (selo nadomak Trstenika). 
U Kukljinu se nalazi Radašinova kuća (glavnog junaka u tumačenju Radoša Bajića) i kafana Džame i Jakoja, dok se u selu Bogdanje nalazi Smiljanina, Dragojlova i kuća prijatelja Mitra iz Dubiča.

== Etnik i ktetik ==
Stanovnici Petlovca su ''Petlovčani'' (jednina: ''Petlovčanin, Petlovčanka''), a [[ktetik]], odnosno pridjev glasi: ''petlovački''.

= Stanovništvo =
== Tabela ([[2021]]) ==


<small>**Napomena**: ''U 1991. smanjeno izdvajanjem dijela naselja u istoimeno samostalno naselje [[Zeleno Polje]].''</small>

== Grafikon (2021) ==


== Nacionalni sastav ([[1991]]) ==




== Nacionalni sastav (2011) ==
Prema popisu iz 2011. godine u Petlovcu je živjelo 714 stanovnika. Stanovništvo je uglavnom hrvatsko (90%) te srpsko (4%) i mađarsko (3%).

== Prezimena stanovnika ==
Prema popisu stanovništva iz 2011. godine **20 najčešćih prezimena** u Petlovcu su:
* Novak, Grgan, Pavlic, Kuček, Bašnec, Horvat, Sklepić, Kolarić, Mavrin, Baranašić, Dodlek, Mesar, Canjko, Dominić, Jalšovec, Markan, Mustač, Gregorić, Kos, Kraljić,

a nekad su najčešća **prezimena** bila:
* Horvat, Kovač, Novak, Bašnec, Mesar, Mikec, Barić, Canjko, Dodlek, Grgan, Hegeduš, Kolarić, Labazan, Tota, Turk, Bergovec, Kos, Kožić, Kuček, Lovrenčić.

= Historija =
Petlovac se nalazi nedaleko od nekadašnjeg [[Stari Rim|rimskog]] [[limes]]a. Prema , podaci iz kanonskih vizitacija pokazuju da se u srednjem vijeku na tom području nalazilo naselje ''Szent István'' (na mađarskom: Sveti Stjepan). Za [[Osmansko carstvo|osmanske vladavine]] to mjesto je opustošeno. Današnji Petlovac osnovalo je [[Beljsko vlastelinstvo]] [[1752]]. Krajem i nakon [[Drugi svjetski rat|Drugog svjetskog rata]] iseljeno je većinsko [[Nijemci|njemačko]], a potom 1946. i 1947. organizovano doseljeno hrvatsko stanovništvo iz [[Međimurje|Međimurja]].

* Opširnije: [https://www.petlovac.hr/opcina-petlovac/o-opcini-petlovac/povijest-opcine-petlovac Općina Petlovac: ''"Povijest općine"''] (posjet: 21. XI. 2023)

= Privreda =
Privrednu osnovu Petlovca čine [[ratarstvo]], [[stočarstvo]], [[građevinarstvo]], [[trgovina]], [[ugostiteljstvo]] i [[obrt]].

= Društvo i kultura =




 u opisu Petlovca spominje ''Etnološki muzej Rusina i Ukrajinaca''. To je gruba greška jer u Petlovcu nikad nisu živjeli Rusini i Ukrajinci. Riječ je o [https://hvm.mdc.hr/etnografska-zbirka-rusina-i-ukrajinaca-rh,630:PTR/hr/info/ "Etnografskoj zbirka Rusina i Ukrajinaca RH"] koja se nalazi u mjestu [[Petrovci]], Vukovarska ulica 3, u Vukovarsko-srijemskoj županiji.

== Škola ==
U Petlovcu postoji Područna škola Petlovac (Ulica Rade Končara 29) Osnovne škole [[Šećerana]], u kojoj nastavu pohađaju učenici I., II., III. i IV. razreda u kombinaciji.

== Crkva ==
Petlovac je sjedište katoličke Župe Našašća Svetoga Križa , osnovane 1772. godine, dok pravoslavni vjernici pripadaju [[Srpska pravoslavna parohija bolmanska|Srpskoj pravoslavnoj parohiji bolmanskoj]]. U selu se nalazi župna crkva Našašća Svetoga Križa, izgrađena 1856. godine. Župa pripada [[Baranjski dekanat|Baranjskom dekanatu]] [[Đakovačko-osječka nadbiskupija|Đakovačko-osječke nadbiskupije]].

== Pošta ==
U Petlovcu postoji [https://www.posta.hr/pretrazivanje-postanskih-ureda?uredi=447 redoviti poštanski ured] Hrvatske pošte s poštanskim brojem **31321** na adresi Rade Končara 40. Od 15. VI. 2020. godine ured radi od ponedjeljka do petka od 8:00 do 11:00 sati (telefon: 072-303-304; faks: 031-253-799).

== Udruge ==
U [https://registri-npo-mpu.gov.hr/#!udruge Registar udruga Republike Hrvatske] upisano je šest udruga (+ dvije brisane) sa sjedištem u Petlovcu (stanje: XII/2020):
* Dobrovoljno vatrogasno društvo (DVD) Petlovac, osnovano 8. II. 1969. (Rade Končara 48)
* [[:hr:NK Petlovac|Nogometni klub (NK) "Petlovac" Petlovac]], osnovan 29. XI. 1998. (Rade Končara 29)
* Športsko ribolovno društvo (ŠRD) "Som" Petlovac, osnovano 8. XII. 1999. (Rade Končara 4)
* Udruga "Tradicijom za budućnost" (UTZB), osnovana 15. I. 2012. (Rade Končara 68)
* Udruga umirovljenika Općine Petlovac, osnovana 14. IV. 2003. (Rade Končara 48)
* Udruga žena "Fijolice" Petlovac, osnovana 3. III. 2003. (Rade Končara 48)
----
* ''Udruga djece i mladih "Dom veselja"'', osnovana 11. X. 2012, **brisana** 24. VII. 2015.
* ''Udruga mladeži (UM) "Petlovac"'', osnovana 5. I. 2000, **brisana** 18. II. 2016.

== Manifestacije ==
=== "Lipanj u Petlovcu" ===
"Lipanj u Petlovcu" višegodišnja je kulturno-zabavna manifestacija koja se održavala u Petlovcu počevši od [[2017]]. godine.

**2018. godina**
----
Druga po redu manifestacija "Lipanj u Petlovcu" održana je u subotu, [[16. lipnja]] [[2018]]. godine, a sastojala se od izložbe ručnih radova i kolača u organizaciji Udruge žena "Fijolice", smotre folklora "Lipanjske note" u organizaciji Udruge "Tradicijom za budućnost" te predstavljanja domaćih proizvoda. 
Za dobru zabavu bio je zadužen Tamburaški sastav (TS) Veritas iz Osijeka.

U Smotri folklora sudjelovali su:
* KUD "Seljačka sloga" [[Baranjsko Petrovo Selo]]
* KUD "Cret" [[Cret Bizovački]]
* KUD "Mladi Šokci" [[Duboševica]]
* KUD "Laz" [[Laz Bistrički]]
* Udruga mladih za njegovanje običaja Mađara [[Novi Bezdan]]
* Folklorna udruga [[Kloštar Podravski]]
* Udruga "Gotali" [[Gotalovec]]
* Konjogojska udruga "Baranjsko biserje" [[Popovac]]

**2019. godina**
----
Treća po redu manifestacija "Lipanj u Petlovcu" održana je u subotu, [[8. lipnja]] [[2019]]. godine, s istim programom kao i druga manifestacija. Na izložbi je sudjelovalo više ženskih udruga, a na smotri folklora više KUD-ova, koji su u svojim nošnjama prodefilirali Petlovcem te igrom i pjesmom pokazali bogatstvo svoga kraja. Mirovna grupa Oaza je, na primjer, na svome štandu izložila radove s likovno-kreativnih radionica za žene i tako pokazala umijeće svojih korisnica.

U Smotri folklora sudjelovali su:
* KUD "Seljačka sloga" Baranjsko Petrovo Selo
* KUU [[Prelog]]
* HKUD [[Darda]]
* ZKL "Gacka" [[Bizovac]]
* FA "Baranja" [[Beli Manastir]]
* KUU [[Voćin]]
* Konjički klub "Baranjsko biserje" Popovac

=== "Petlovačka fišijada" ===

"Petlovačka [[fišijada]]" je svakogodišnja manifestacija koju, uz podršku Općine Petlovac, od 2009. godine organizira lokalni [[:hr:NK Petlovac|Nogometni klub "Petlovac"]] u Sportskom parku Petlovac sa sličnim programom: uz određenu kotizaciju, učesnici obično dobivaju tri (3) kilograma ribe, kruh, drva, pribor za jelo i stol za osam osoba. Kuhanje fiša (tj. [[fiš-paprikaš]]a) obično počinje u 17 sati, u 20 sati proglašava se pobjednik i dijele nagrade, a potom slijedi večera i zabava uz živu glazbu.

Plakati i pozivnice za neke od održanih fišijada mogu se vidjeti ovdje:

* Mirovna grupa Oaza: [https://oaza-bm.hr/oaza/naslovnica/item/3393-najava-fisijade-u-petlovcu "Petlovačka fišijada" (12. IX. 2015)] - plakat

* Mirovna grupa Oaza: [https://oaza-bm.hr/oaza/naslovnica/item/4055-poziv-na-petlovacku-fisijadu "Petlovačka fišijada" (17. IX. 2016)] - plakat

* LAG Baranja: [http://lag-baranja.hr/lag/item/409-pozivnica-na-petlovacku-fisijadu "Petlovačka fišijada" (17. IX. 2016)] - plakat

* Mirovna grupa Oaza: [https://oaza-bm.hr/oaza/naslovnica/item/4766-najava-petlovacke-fisijade "Petlovačka fišijada" (15. IX. 2017)] - plakat

* Mirovna grupa Oaza: [https://oaza-bm.hr/oaza/naslovnica/item/6522-pozivnica-na-petlovacku-fisijadu "Petlovačka fišijada" (29. VIII. 2020)] - poziv i plakat

* Baranjainfo: [https://www.baranjainfo.hr/najava-13-petlovacka-fisijada/ "Petlovačka fišijada" (17. VII. 2021)] - poziv i foto

* Baranjainfo: [https://www.baranjainfo.hr/najava-petlovacka-fisijada/ "Petlovačka fišijada" (29. VI. 2024)] - poziv i foto

* Baranjainfo: [https://www.baranjainfo.hr/najava-fisijada-u-petlovcu/ "Petlovačka fišijada" (16. VIII. 2025)] - poziv i foto <br> - Facebook.com: [https://www.facebook.com/permalink.php?story_fbid=pfbid0dGNaAy7M2sPjfaMtjwe4ihQPkU5n5PRoGWVmaxwqKBv4zQ1nd4DfZaGAieG8ySvml&id=100068537328116 poziv i plakat] <br> - Baranjainfo: [https://www.baranjainfo.hr/u-petlovcu-odrzana-tradicionalna-fisijada-najbolji-fis-skuhao-igor-kolaric/ Izvještaj] <br> - U natjecanju su sudjelovala 32 kuhara. Titulu najboljeg majstora fiša ponio je Igor Kolarić. U zabavnom programu posjetioce je zabavljao TD Band.

=== "Dani kajkavštine u Petlovcu" ===
Od 3. do 5. svibnja 2024. održani su "Dani [[kajkavski|kajkavštine]] u Petlovcu", jedna od priredbi koje bi trebale doprinijeti očuvanju tog govora, koji su sa sobom, nakon [[Drugi svjetski rat|Drugog svjetskog rata]], u Baranju donijeli doseljenici iz [[Međimurje|Međimurja]]. Organizatori manifestacije bili su Udruga "Tradicijom za budućnost" i DVD Petlovac.

Petlovac broji nešto preko sedamsto stanovnika, od kojih se 70% izjašnjava kao kajkavci, iako većina njih kajkavski govori isključivo u vlastitom domu, s najbližom rodbinom (također kajkavcima) ili s najbližim prijateljima. Kako se kajkavski ne bi govorio samo unutar svoja četiri zida i svog dvorišta, organizirana je ova priredba.

Prvi dan manifestacije (petak) bio je posvećen okusima i riječima, drugi dan (subota) kulturno-umjetničkim društvima, a posljednji dan (nedjelja) [[vatrogasci]]ma.

= Istaknute ličnosti =
* **Zvonko Brkić** (po njemu imenovana ulica)
* **Drago Dominić** (27. II. 1951. – Petlovac, 2. V. 2015) – načelnik Općine Petlovac u dva mandata (2009-2013, 2013-2015), drugi mandat završio prijevremenim izborima.

= Znamenitosti i zanimljivosti =
* [[Toponim]] Petlovac je i [[prezime]]. Godine 1948, kad je obavljen prvi poslijeratni popis stanovništva, prezime Petlovac postojalo je u [[Beli Manastir|Belom Manastiru]] (1), [[Bolman]]u (3) i [[Darda|Dardi]] (24).

= Ulice =
: ''Karta Hrvatske [https://www.auto-karta-hrvatske.com/petlovac/ > Petlovac (ulice)]''
Petlovac ima sedam ulica:
* **Beljska** ulica (groblje)
* **Kolodvorska** ulica (crkva)
* **Nova** ulica (nastavak Ulice Zvonka Brkića prema jugu)
* Ulica hrvatskih branitelja (produžetak Ulice Josipa Kraša prema sjeveru)
* Ulica [[Josip Kraš|Josipa Kraša]] (državna cesta [[D517]] prema [[Bolman]]u)
* Ulica [[Rade Končar]]a (glavna; državna cesta [[D517]])
* Ulica Zvonka Brkića (državna cesta [[D517]] prema [[Beli Manastir|Belom Manastiru]])
----
* Na zapadnoj strani Ulice Zvonka Brkića u Petlovcu, uz samu državnu cestu D517 koja prolazi tom ulicom, nalazi se umjetno jezero površine od 0,8 hektara. Uređeno je 2009. godine. Mještani ga zovu samo **Jezero*', a kad se spominje u širem kontekstu, onda se govori o petlovačkom jezeru ili o jezeru u Petlovcu. Samo na online-karti Google maps to jezero naziva se "Rekreacijsko jezero Petlovac" (vidjeti ovdje: *Google maps > jezero u Petlovcu), a prostor oko jezera s turističkom opremom "Izletište Petlovac".
: Jugoistočno od Petlovca nalazi se i mnogo manje "Jezero Ciglana", do koga se može doći samo poljskim putevima.

## Fotogalerija petlovačkih ulica

= Izvori i vanjske veze =

* 
* Službena web-stranica Općine Petlovac
* Osječko-baranjska županije: ''Petlovac''
* Turistička zajednica Baranje: ''O Baranji''
* Mirovna grupa Oaza: ''Svi članci vezani za Petlovac''
* LAG Baranja: ''Svi članci vezani za Petlovac''

= Šabloni =